Brussell, is-17 ta' Novembru 2005 Il-previżjonijiet ekonomiċi tal-ħarifa tal-Kummissjoni għall-2005-2007: it-tkattir ekonomiku jaqbad ir-ritmu L-attività ekonomika għandha tikber b'1.5% fl-Unjoni Ewropea fl-2005 qabel ma terġa tilħaq il-potenzjal tagħha fl-2006 ta' 2.1% u tkompli tiżdied aktar għal 2.4 % fl-2007. Iċ-ċifri għaż-żona ta' l-Euro li jikkorrispondu huma 1.3%, 1.9% u 2.1%. L-imbuttatura ewlenija ġejja mit-talba interna, b'mod partikolari l- investiment privat, li nġabet minn irkupru notevoli fis-sentiment ekonomiku min-nofs l-2005. L-UE mistennija toħloq sitt miljun impjieg ġdid fil-perjodu ta' tliet snin, u dan se jgħin biex il-qagħad jonqos minn quċċata ta' 9.0% fi tmiem l-2004 għal 8.7% fl-2005 u 8.1% fl-2007. L-inflazzjoni fl-UE se tiżdied ftit għal 2.3% din is-sena minħabba l-prezzijiet taż-żejt qabel ma terġa tinżel għal 1.8% fl-2007. "Wara li l-ewwel sitt xhur kienu diżappuntanti, iż-żona ta' l-Euro u l-Unjoni Ewropea qegħdin f'pożizzjoni tajba biex jieħdu vantaġġ minn previżjoni globali pożittiva. Il- kisba mill-ġdid tal-fiduċja ekonomika u t-tnaqqis konsistenti fil-qagħad huma mistennija li jħajjru l-konsum u li jagħtu spinta lill-investiment, li jgawdi minn kundizzjonijiet finanzjarji favorevoli u profitti tajbin għall-kumpaniji. Iċ-ċifra ta' 0.6% għat-tkabbir ekonomiku għat-tielet kwart tas-sena tikkonferma din ix-xejra", qal Joaquín Almunia, il-Kummissarju għall-Ekonomija u l-Affarijiet Monetarji. It-tkabbir ekonomiku mistenni li jkun ta' 1.5% fl-UE fl-2005 wara li kien 2.4% s-sena l- oħra, qabel ma jerġa' jitla' għal 2.1% fl-2006 u 2.4% fl-2007. Il-previżjonijiet għall- 2005-2007 għaż-żona ta' l-Euro huma 1.3%, 1.9% u 2.1%. Jiżdied l-investiment Dan ġej mill-qabża fil-fiduċja ekonomika fit-tieni nofs ta' l-2005 li temmet perjodu ta' dgħjufija li kien ilu għaddej mir-raba' kwart ta' l-2004, ikkaġunat minn prezzijiet taż- żejt dejjem tilgħin, tnaqqis fir-rata ta' tkabbir ekonomiku globali u talba interna dgħajjfa fl-Ewropa. It-tkabbir fl-investiment totali issa mistenni li jiżdied u jaqbeż it-3% fl-2006 u l-2007. Iż-żieda fl-investiment ġejja, b'mod partikolari, mill-kisba mill-ġdid tal-fiduċja fin-negozju, it-titjib kontinwu fil-karti tal-bilanċ tal-kumpaniji u żieda dejjem tikber ta' investiment li jieħu post ieħor. Il-fatturi ewlenin wara x-xejriet ġenerali jinkludu taħlita politika makro-ekonomika akkomoditattiva, kundizzjonijiet finanzjarji komdi, marġini ta' profitt wiesgħa, rata tal- kambju effettiva nominali aktar dgħajfa u ambjent globali li għadu b'saħħtu. Il-qagħad nieżel b'mod regolari Wara li żdied fi snin reċenti għal 9.0% fl-UE u 8.9% fiż-żona ta' l-Euro u, ir-rata tal- qagħad għandha tonqos bi kważi punt għal 8.1% fiż-żewġ żoni fl-2007. B'kollox, l-UE mistenija toħloq sitt miljun impjieg ġdid bejn l-2005 u l-2007, li minnhom 4.5 miljuni fiż-żona ta' l-Euro, inklużi 1.4 miljuni fl-2005. Il-kundizzjonijiet imtejjba tas-suq ta' l- impjiegi mistennija li jqawwu l-fiduċja tal-konsumatur, u b'hekk ikun qed jingħata appoġġ lill-irkupru gradwali tal-konsum privat. Peress li tirrifletti ż-żieda fil-prezzijiet taż-żejt, hu maħsub li l-inflazzjoni tkun ta' bejn wieħed u ieħor 2.3% din is-sena, sew fiż-żona ta' l-UE kif ukoll ta' l-Euro qabel ma tinżel kemm kemm għal 2.2% (fiż-żewġ żoni) fl-2006. Aktar importanti minn hekk, l- inflazzjoni ċentrali (mingħajr ma jitqiesu l-enerġija u l-prezzijiet ta' l-ikel mhux ipproċessat) għadha baxxa u għalissa mhix qed turi xi effetti għat-tieni darba li ġejjin minn prezzijiet taż-żejt dejjem tilgħin. It-tnaqqis fl-attività ekonomika fil-bidu ta' din is-sena, madankollu, ħalla l-effetti tiegħu fuq il-finanzi pubbliċi fl-2005. Id-defiċit tal-gvern ġenerali bħala sehem mill-PGD huwa stmat li jitla' bi tnejn minn għaxra ta' punt perċentwali għal 2.9% fiż-żona ta' l-Euro u b'wieħed minn għaxra għal 2.7% fl-UE kollha kemm hi, qabel ma jitjieb kemm kemm fl-2006 u l-2007. Għad hemm differenzi kbar bejn pajjiż u ieħor, bi 12-il Stat Membru jkollhom (jew mistennija li jkollhom) defiċit eċċessiv1 fl-2005 li minnhom ħamsa huma fiż-żona ta' l-Euro. Min-naħa l-oħra, sitt pajjjiżi għandhom qagħda baġitarja bbilanċjata jew inkella għandhom bilanċ pożittiv. Ix-xejriet dinjija jibqgħu pożittivi, iżda għad hemm ir-riskji Il-qawmien mill-ġdid tat-tkabbir fl-UE huwa mgħejun minn xejra globali li tibqa' qawwija. It-tkabbir dinji huwa stmat li jkun 4.3% din is-sena u d-dieħla, qabel ma jinżel għal livell kemm kemm aktar baxx fl-2007. Kien ta' 5% fl-2005 – l-aktar pass mgħaġġel mis-snin sebgħin lil hawn. Fil-waqt li naqqas kemm kemm, it-tkabbir ekonomiku fl-Ażja se jibqa' fuq il-livell ta' 7-7.2% tul il-perjodu tal-previżjoni. Dan barra mill-Ġappun (2.5% din is-sena u 2.2% fl-2006) L-istess jista' jingħad dwar il-kummerċ dinji, li reġa' żied ir-ritmu tiegħu wara bidu dgħajjef u jidher li qed jikber bir-rata ta' madwar 7% tul il-perjodu tal-previżjoni. Iżda n-naħa esterna wkoll tkompli tkun ta' riskju għax-xejra ekonomika ta' l-Ewropa fil-waqt li fuq in-naħa domestika r-riskji jidhru li huma aktar ibbilanċjati. Korrezzjoni bla ordni ta' l-iżbilanċi globali u/jew xi tibdil fl-imġieba tal-konsumaturi Amerikani huma wieħed mir-riskji negattivi, fil-waqt li ma jistgħux ikunu esklużi aktar żidiet fil-prezz taż-żejt. Fuq in-naħa pożittiva, jista' jkun li l-pajjiżi li jesportaw iż-żejt jonfqu parti akbar mid-dħul addizzjonali tagħhom miż-żejt, ħaġa li tkun ta' ġid għall- esportazzjoni ta' l-UE. Internament, fuq in-naħa pożittiva, il-konsum privat jista' jiżdied b'mod aktar ċar, biex b'hekk tkun soddisfatta d-domanda li baqgħet soppressa, hekk kif is-sitwazzjoni fis- suq ta' l-impjiegi titjieb u l-inċertezza marbuta ma' għejun ta' dħul futuri (bħal ma hi s- sostenibbiltà tonqos. Madankollu, prezzijiet taż-żejt għolja, fiduċja tal-konsumaturi li tibqa' dgħajfa u aspettattivi ta' tkabbir baxx jistgħu wkoll idgħajjfu l-irkupru ekonomiku. tas-sigurtà soċjali u s-sistemi tal-pensjoni) Il-previżjonijiet sħaħ tal-ħarifa tal-Kummissjoni jinsabu fuq l-internet f'dan is-sit: http://europa.eu.int/comm/economy_finance/publications/european_economy/forecasts_en.htm 1 Fuq il-limitu ta' tlieta fil-mija kif stabbilit mit-Trattat ta' Maastricht
Extracted from Il-previ_jonijiet_ekonomi_i_tal-_arifa_tal-Kummissjoni_g_all-2005-2007__it-tkattir_ekonomiku_jaqbad_ir-ritmu.pdf